2. Projekt om brug af elbiler i den kommunale flåde (Åben)
Tidl. politisk behandling ØK, 8.12.20, pkt. 6
Forventet sagsgang
SS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til et toårigt projekt, der skal give erfaringer med brug af elbiler i 
hjemmeplejen.
I juni 2019 vedtog Byrådet, at der skulle igangsættes en grøn omstilling af den kommunale bilflåde. Der 
skulle fremlægges en økonomisk beregning samt en plan for en samlet implementering inden udgangen af 
2020. Ved udgangen af 2020 var markedet for elbiler karakteriseret ved stor usikkerhed relateret til bl.a. 
afgifter, leasingpriser, bilernes tekniske egenskaber samt afledte driftsudgifter. Den primære usikkerhed 
var, at der endnu ikke var indgået en national aftale om afgifter for elbiler i 2021, hvilket gjorde de 
økonomiske beregninger usikre. Derfor var det ikke muligt at udarbejde en samlet økonomisk beregning 
og plan for implementering, som Byrådet var blevet stillet i udsigt.
Aktuelt er der nu indgået aftale om afgiftsfritagelse for elbiler under 500.000 kroner fra og med 1. januar 
2021. Det betyder, at der nu er større sikkerhed omkring det økonomiske grundlag. Der er dog fortsat en 
række andre usikkerhedsfaktorer relateret til bl.a.:
1.
[adresse]
2.
Den daglige opgaveløsning
3.
Økonomi – drift og anlæg
4.
Daglig drift og vedligeholdelse
5.
CO2-reduktion.
På møder i januar 2021 blev Teknik- og Miljøudvalget og Social- og Sundhedsudvalget orienteret om 
resultaterne af de undersøgelser, som forvaltningen har foretaget på området. Undersøgelsen, som er 
sammenfattet i vedlagte bilag, indeholder bl.a. oplysninger om den nuværende bilflåde og kørselsmønstre 
i hjemmeplejen, det aktuelle marked for elbiler og ladestandere, økonomiske beregninger samt erfaringer 
fra andre kommuner om brug af elbiler i hjemmeplejen. 
For at påbegynde den grønne omstilling og for at indhente relevante erfaringer inden for ovenstående 
parametre inden en evt. mere omfattende omstilling påbegyndes, foreslås det at igangsætte et toårigt 
projekt, hvor otte elbiler tages i brug i hjemmeplejen. Projektet igangsættes i sommeren 2021 og vil blive 
evalueret efter hhv. et og to år.
Konkret vil der blive udskiftet otte benzinbiler til elbiler. De otte biler vil fra sommeren 2021 blive taget i brug 
i hjemmeplejen i Hinnerup. Samtidig opsættes fire dobbeltladestandere. 
I dag består hjemmeplejens bilflåde af 68 biler, hvoraf 31 er hybridbiler. Der er i dag ingen elbiler i 
hjemmeplejen.
VURDERING
Teknik- og Miljøudvalget
04-02-2021 08:00
Sagsnr. MOD-2020-00146
DokID: 
Sagsbehandler : Benedicte Dam 
([adresse]) (marir)
Social og Sundhed og Teknik og Miljø vurderer, at projektet vil bidrage til Byrådets ambition om en grøn 
omstilling af kommunens biler samtidig med, at der gennem projektet søges svar på nogle af de spørgsmål 
der udestår om den praktiske implementering.
Det er dermed vurderingen, at projektet vil bibringe et relevant erfaringsgrundlag for en evt. videre grøn 
omstilling. Erfaringerne fra afprøvningen af de otte elbiler præsenteres i Teknik- og Miljøudvalget og Social- 
og Sundhedsudvalget i sommeren 2022 og igen efter projektets afslutning i sommeren 2023.
I sig selv vil omstillingen af otte benzinbiler til elbiler medføre en reduktion på ca. 14,4 ton CO2 om året i 
forhold til niveauet for udledning i 2020. Reduktionen svarer til den mængde CO2, der udledes når en 
gennemsnitlig benzinbil kører ca. 68.000 km.
ØKONOMI
Den økonomiske ramme for projektet udgøres af puljen for bæredygtig transport, der i projektperioden 
2021-2023 rummer 750.000 kr. per år. Puljen skal dog også understøtte andre grønne initiativer.
Det skønnes, at udgifterne til installation, serviceabonnement og indkøb af fire dobbelt-ladestandere (der 
kan understøtte otte biler) samlet vil udgøre ca. 280.000 kr. for hele projektperioden.
Ved leasing af otte elbiler i to år forventes merudgiften til driften at være på mellem 0 og 96.000 kr. i forhold 
til leasing af benzinbiler. Det endelige udgiftsniveau afhænger bl.a. af leasingpriser på de konkrete 
bilmodeller samt eventuelle ekstraudgifter til drift og vedligeholdelse af biler og standere.
Den samlede projektøkonomi over to år forventes således at være på mellem 280.000 og 376.000 kr.
INDDRAGELSE
Arbejdet med at omstille den kommunale flåde til elbiler er iværksat på baggrund af indstilling fra §17, stk. 
4-udvalget om kollektiv trafik og miljørigtig transport. 
INDSTILLING
Direktøren for Social og Sundhed og konstitueret direktør for Teknik og Miljø indstiller til Byrådet:
1.
At det beskrevne projekt vedrørende brug af elbiler i den kommunale flåde igangsættes, og at 
erfaringerne med ordningen præsenteres i sommeren 2022 og igen i sommeren 2023.
2.
At udgifter til projektet på mellem 280.000 kr. og 376.000 kr. finansieres af puljen til miljøvenlig transport 
og CO2-reduktion.
BESLUTNING
Teknik- og Miljøudvalget, 4. februar 2021
Fraværende: Ingen
Indstilles godkendt med forslag om, at der startes op med 12 biler og at der dels gives en status på 
implementering efter seks måneder og dels en egentlig evaluering af projektet efter 12 måneder.
Bilag
1.
Notat - Omstilling til elbiler i [adresse] (1192192)
